Here is a page extracted from Wikipedia that may contain CSS, HTML, and a lot of unformatted text.

Title: गंगा दशहरा
Content: गंगा दशहरा एगो हिंदू तिहुआर हवे। हिंदू धर्म में गंगा नदी के देवी आ माता मानल गइल हवे आ अइसन मानल जाला कि एही दिन गंगा स्वर्ग से पृथ्वी पर उतरल रहली जेकरा के गंगावतरण कहल जाला। ई परब हर साल हिंदू कैलेंडर के हिसाब से जेठ महीना के अँजोर में दसिमी तिथी के मनावल जाला। एह दिन लोग ब्रत रहे ला आ नहान-दान करे ला। कुछ जगहन पर ई दस दिन चले वाला परब होला जेह में दसिमी से पहिले वाला नौ दिन सामिल रहे ला। गंगा के तीरे बसल धार्मिक नगर सभ खाती एह दिन के खास महत्व होला आ हरिद्वार में हर की पौड़ी, ऋषिकेश, प्रयाग (इलाहाबाद), बनारस आ पटना में लोग गंगा नहान आ पूजा करे ला।

मानल जाला कि एहि दिन गंगा में नहाए से दस गो पाप दूर हो जालें; स्कंदपुराण के हवाला से इहो कहल जाला कि एहि दिन गंगा में अस्नान करे वाला के विष्णुलोक के प्राप्ती होखे ला।

इहो देखल जाय 
 हिंदू धर्म में गंगा

संदर्भ 

हिंदू तिहुआर
हिंदू तिथि अनुसार पड़े वाला तिहुआर
गंगा